ועדת המדע והטכנולוגיה, כנסת 19, פרוטוקול מספר 60, 2014-09-30 10:00

משה גפני: בוקר טוב, אני מתכבד לפתוח את ישיבת ועדת המדע והטכנולוגיה.

משה גפני: על סדר-היום: תקנות ניירות ערך (הצבעה בכתב והוכחת בעלות בכתבי אופציה לצורך הצבעה באסיפת מחזיקים בכתבי אופציה), התשע"ד-2014.

משה גפני: זה כבר צריך להיות התשע"ה-2014.

משה גפני: אני הבטחתי לרשות לניירות ערך וליושב-ראש הרשות שמוליק האוזר ולאנשים שעוסקים בעניין ברשות, שעד סוף ספטמבר, שזה ו' תשרי התשע"ה, אנחנו נשתדל לאשר את התקנות.

משה גפני: העברנו את זה כאן בחקיקה.

משה גפני: אני אבקש מהיועצת המשפטית, עו"ד גלי בן-אור, שהסכימה לקיים כאן את הייעוץ המשפטי בתקנות הללו, תכף אבקש ממנה להסביר את מה שקרה בחקיקה ואת מה שאנחנו הולכים לעשות כאן בתקנות.

משה גפני: על כל פנים, הבטחתי לאשר את זה, ואבקש לקיים את הדיון על התקנות.

משה גפני: אני מאחל להחלמה מהירה למנהלת הוועדה, לענת, שהיא, ברוך הדם, בריאה ובסדר ותחזור, ואני מאחל לכולם שנה טובה וגמר חתימה טובה, ונתחיל את הדיון.

משה גפני: גלי בן-אור, בבקשה.

משה גפני: אם תוכלי לתת הסבר קצר על הליך החקיקה בעניין הזה, ומה אנחנו נדרשים בתקנות, בבקשה.

<גלי בן-אור: התקנות הללו הן המשך לתיקון 53 שנעשה לחוק ניירות ערך, ושהתקבל בכנסת בסוף אוקטובר 2013.

<גלי בן-אור: התיקון הזה מקים בעיקר את מערכת ההצבעה האלקטרונית שתאפשר הצבעה באמצעות כתב הצבעה אלקטרוני למי שמחזיק בניירות ערך.

<גלי בן-אור: זה בנוסף להצבעה באמצעים האחרים.

<גלי בן-אור: המטרה היא לאפשר הצבעה בצורה נוחה וקלה יותר, שאמורה להרחיב את מעגל המשתתפים בהצבעות הללו, שהיום הוא יחסית מצומצם.

<גלי בן-אור: בתיקון נקבע שהוא ייכנס לתוקפו לאחר שיותקנו התקנות שמונחות בפנינו, מכוח סעיפים 35טז7 ו-35טז9.

<גלי בן-אור: התקנות הללו אמורות להסדיר את האופן שבו מחזיק בכתב אופציה שמעוניין להצביע באסיפת מחזיקים בכתבי אופציה יהיה זכאי לקבל מאת חבר הבורסה את אישור הבעלות על כתב האופציה.

<גלי בן-אור: האישור הזה נדרש כדי לאפשר את ההצבעה.

<גלי בן-אור: עוד נקבע בתקנות ששר האוצר יקבע הוראות בדבר כתב ההצבעה לגבי אופן ההמצאה, אופן המשלוח של כתבי ההמצאה, צירוף אישור הבעלות ויתר ההוראות שקבועות ב-35טז9.

<גלי בן-אור: נוסח התקנות הועבר.

<גלי בן-אור: אנחנו קיימנו ישיבות עם הרשות לניירות ערך ומשרד המשפטים.

<גלי בן-אור: עברנו עליהם.

<גלי בן-אור: עשינו כמה שינויים קטנים.

<גלי בן-אור: מונחים לפניכם שני סטים: הסט המקורי, שהועבר למשרד האוצר, וסט נוסף, שעליו אפשר לראות בעקוב אחר שינויים את התיקונים הקטנים מהנוסח שהונח.

<גלי בן-אור: אני מציעה שנעבור על הדברים.

<גלי בן-אור: שרה, תרצי להקריא?

<שרה קנדלר: כן, אין בעיה.

<שרה קנדלר: שרה קנדלר, ממונה על החקיקה ברשות לניירות ערך.

<שרה קנדלר: תקנות ניירות ערך (הצבעה בכתב והוכחת בעלות בכתבי אופציה לצורך הצבעה באסיפת מחזיקים בכתבי אופציה), התשע"ד-2014.

<שרה קנדלר: בתוקף סמכותי לפי סעיפים 35טז7, 35טז9 ו-55א לחוק ניירות ערך, התשכ"ח-1968 (להלן - החוק), לפי הצעת הרשות, בהתייעצות עם שרת המשפטים לעניין פרק ג' ובאישור ועדת המדע והטכנולוגיה של הכנסת, אני מתקין תקנות אלה: פרק א': כללי.

<שרה קנדלר: 1.

<שרה קנדלר: הגדרות.

<שרה קנדלר: בתקנות אלה - "אישור בעלות" – אישור לפי תקנות 2 ו-6; "אישור מסירת הרשימה" – אישור מאת המערכת על קבלה תקינה של רשימת הזכאים להצביע במערכת.

משה גפני: בטוח שצריך בתקנות גם להקריא?

<שרה קנדלר: האמת שלא חייבים להקריא אותם.

<שרה קנדלר: אולי נקריא רק את השינויים שעשינו?

משה גפני: תקריאי, אבל תקריאי מהר.

משה גפני: בוועדת הכספים ברוב המקרים לא הקראתי תקנות.

משה גפני: אבל אני לא רוצה שאחרי זה יהיו הערות על זה.

משה גפני: תתעכבי רק על המקרים שבהם יש הערות לנוכחים או יש שינויים.

משה גפני: את השאר תקריאי מהר.

<גלי בן-אור: אפשר גם על ההגדרות לעבור.

<גלי בן-אור: אין לנו כאן שום דבר מיוחד.

משה גפני: יש למישהו הערות?

משה גפני: תמשיכי הלאה.

משה גפני: תקנות הדוחות- - - -

<גלי בן-אור: זה הקיצור של השם.

משה גפני: פרק ב', בסדר.

<שרה קנדלר: הוכחת בעלות.

<שרה קנדלר: 2.

<שרה קנדלר: מחזיק לא רשום זכאי להוכיח את בעלותו בכתב אופציה לצורך הצבעה באסיפה, בדרך של המצאת אישור לחברה מאת חבר הבורסה שאצלו רשומה זכותו לכתב האופציה, בדבר בעלותו של המחזיק הלא רשום על כתב האופציה במועד הקובע כאמור בתקנה 7. 3.

<שרה קנדלר: מתן אישור בעלות.

<שרה קנדלר: (א) לבקשת מחזיק לא רשום המעוניין להמציא אישור בעלות כאמור בתקנה 2, חבר בורסה שאצלו רשומים כתבי האופציה לזכותו של המחזיק, ייתן אישור בעלות במועד מתאים כדי שמחזיק כתב האופציה יוכל להצביע באסיפה, או לשלוח כתב הצבעה במועד כנדרש; אישור הבעלות ייערך לפי הטופס שבתוספת.

<שרה קנדלר: קיבלתי הערה ממשרד המשפטים הבוקר – התוספת הראשונה, כי יש יותר מאחת - ובו יפורטו פרטים אלה: (1) שמו של המחזיק בכתב האופציה ומספר הזהות שלו; אם המחזיק אינו בעל תעודת זהות ישראלית, יצוין מספר דרכונו, תקופת תוקפו והמדינה שבה הוצא; אם המחזיק תאגיד, יצוין מספר הרישום של התאגיד והמדינה שבה התאגד; (2) התאריך שבו חל המועד הקובע ושלגביו ניתן אישור הבעלות; (3) שם כתב האופציה, ומספר כתבי האופציה הרשומים לזכותו של מחזיק כתבי האופציה אצל חבר הבורסה למועד מתן אישור הבעלות.

<שרה קנדלר: (ב) אישור בעלות ייחתם בידי חבר הבורסה הנותן אותו.

<שרה קנדלר: 4.

<שרה קנדלר: אישור בעלות בעת השאלה.

<שרה קנדלר: לא יינתן אישור בעלות למי שכתבי האופציה שבבעלותו מושאלים למסחר בבורסה במועד הקובע.

<שרה קנדלר: 5.

<שרה קנדלר: אישור בעלות במועד הקובע.

<שרה קנדלר: (א) חבר בורסה ייתן למחזיק בכתב האופציה ללא תמורה אישור בעלות אחד לגבי החזקותיו בכתב האופציה, שהוא נכון לרישומי חבר הבורסה בתום המועד הקובע.

<שרה קנדלר: (ב) מחזיק בכתב האופציה רשאי לקבל אישור בעלות נוסף לאותו מועד קובע לגבי החזקותיו בכתב האופציה כאמור בתקנת משנה (א), וחבר הבורסה רשאי לדרוש תמורה בעד הפקת אישור הבעלות הנוסף.

<שרה קנדלר: הוכחת בעלות באמצעות מערכת ההצבעה האלקטרונית.

<שרה קנדלר: מבלי לגרוע מהאמור בתקנות 2 ו-3, מסר אלקטרוני מאושר לפי סעיף 44יא5 לחוק שעניינו נתוני המשתמשים במערכת ההצבעה האלקטרונית – דינו כדין אישור בעלות לגבי כל מחזיק בכתבי אופציה הנכלל בו.

<ציפי בנר: אפשר פה שאלה, הערה?

<ציפי בנר: ציפי בנר מחטיבת שוק הון, לאומי.

משה גפני: בבקשה.

<ציפי בנר: בסעיף (ב): אישור בעלות ייחתם בידי חבר הבורסה - גם בפעם הקודמת ביקשנו להסיר את החתימה הזאת, כי זה מאוד מקשה על התפעול מול הלקוחות.

<ציפי בנר: ברור שהמערכת האינטרנטית תפחית הרבה, אבל עדיין אנחנו רוצים שהלקוחות יציעו במשרדם, כי אתם יודעים – יהיו מקרים שאי-אפשר יהיה להצביע דרך המערכת.

משה גפני: על מה את מדברת?

<ציפי בנר: אני מדברת על זה שחבר בורסה צריך לחתום על אישור בעלות.

<ציפי בנר: במקום שאשלח לו דרך המערכת, כמו שאנחנו עושים את כל שאר המסמכים.

<ציפי בנר: הוא צריך לבוא לסניף במיוחד, שהסניף יחתום לו ביד, ואז הוא ממשיך הלאה.

משה גפני: דיברנו על זה בחקיקה.

משה גפני: תוותרו על זה.

<שרה קנדלר: אני לא רוצה לסטות ממה שקיים- - -

משה גפני: מה לא לסטות?

משה גפני: אם היא אומרת הגיוני, נמחוק.

משה גפני: בסדר, תתייעצי ותמחקו.

משה גפני: אין צורך.

<ציפי בנר: תודה רבה.

משה גפני: שנייה.

משה גפני: חשבתי גם אז, אני חושב גם עכשיו, שההערה נכונה.

משה גפני: אם הרשות לניירות ערך תטיל וטו, אז יתקיים דיון.

משה גפני: אם היא לא תטיל וטו, ואני מקווה שלא תטיל וטו, זה יימחק.

<שרה קנדלר: לגבי מניות, אנחנו לא יכולים לעשות את השינוי פה.

<שרה קנדלר: פה זה רק כתבי אופציה.

<ציפי בנר: מספיק שתוציאו הנחיה או CLB - זה גם מספק אותנו.

<ציפי בנר: העיקר שנוכל- - -

משה גפני: בסדר.

קריאה: גם אפשר לחזור לוועדה שם.

משה גפני: ועדת חוקה?

<ציפי בנר: לא, מספיק לי הנחיה.

<ציפי בנר: עם החוק נסתדר.

<ציפי בנר: תודה.

<שרה קנדלר: נחזור לעניין הזה בסוף?

משה גפני: כן, אני רק מבקש שתסכימו לזה.

משה גפני: אם לא תסכימו, נקיים על זה דיון, מה לעשות?

משה גפני: זה הגיוני.

משה גפני: הלאה, בסדר.

<שרה קנדלר: תיקון אחד, שעכשיו שמנו לב – ב-3(א)(3), זה צריך להיות שם ומספר כתב האופציה.

משה גפני: בסדר.

משה גפני: הלאה.

<שרה קנדלר: פרק ג': הצבעה בכתב.

<שרה קנדלר: המועד הקובע.

<שרה קנדלר: 7.

<שרה קנדלר: התקבלה החלטה על כינוס אסיפה, תקבע החברה את המועד הקובע בהחלטה לזימון האסיפה, ובלבד שמועד זה לא יעלה על ארבעה עשרה ימים לפני מועד כינוס האסיפה, ולא יפחת משבעה ימים לפני מועד הכינוס.

<שרה קנדלר: 8.

<שרה קנדלר: המצאת כתבי הצבעה.

<שרה קנדלר: (א) הודעה בדבר זימון אסיפה, כאמור בתקנה 36ב לתקנות הדוחות, תפורסם 21 ימים לפחות לפני כינוס האסיפה ולפחות יומיים לפני המועד הקובע.

<שרה קנדלר: חברה תכלול בהודעה בדבר זימון אסיפה נוסח של כתב ההצבעה לפי תקנות הדיווח האלקטרוני.

<שרה קנדלר: (ב) חברה תמציא לרשות ולבורסה, בהתאם לתקנות הדיווח האלקטרוני, נוסח של כתב הצבעה ביום פרסום ההודעה על כינוס האסיפה; חובה זו לא תחול על כתבי אופציה שהוצעו לציבור מחוץ לישראל בלבד או שכתבי האופציה רשומים בבורסה מחוץ לישראל בלבד.

<שרה קנדלר: (ג) מחזיק רשאי לפנות לחברה ישירות ולקבל ממנה, בלא תמורה, את נוסח כתב ההצבעה, או בהסכמתו, קישורית לנוסח כתב ההצבעה באתר ההפצה.

<שרה קנדלר: (ד) חברה תשלח, בלא תמורה, למחזיקי כתבי האופציה הרשומים במרשם המחזיקים בכתבי אופציה, כתב הצבעה ביום פרסום ההודעה על אסיפת המחזיקים בכתבי אופציה.

<שרה קנדלר: חובות חבר בורסה.

<שרה קנדלר: 9.

<שרה קנדלר: (א) חבר הבורסה – (1) יזין למערכת ההצבעה האלקטרונית את רשימת הזכאים להצביע במערכת, אשר תוזן במועד ובאופן שייקבע לפי סעיף 44יא4(א)(1) לחוק; (2) על אף האמור בתקנת משנה (א)(1), לא יכלול ברשימת הזכאים להצביע במערכת מחזיק שהעביר לו עד השעה 12:00 בצהרים של המועד הקובע הודעה כי אינו מעוניין להיכלל ברשימת הזכאים להצביע במערכת, לפי תקנה 14; (3) יעביר, סמוך ככל האפשר לאחר קבלת אישור מסירת הרשימה, לכל אחד מהמחזיקים המנויים ברשימת הזכאים להצביע במערכת ושמקבלים מחבר הבורסה הודעות באמצעים אלקטרוניים או באמצעות מערכות התקשורת המקושרות למחשב חבר הבורסה את הפרטים הנדרשים לשם הצבעה במערכת; (4) שמצא כי נפלה טעות ברשימה שהעביר למערכת ההצבעה האלקטרונית לפי תקנת משנה (א)(1), יעביר בהקדם האפשרי רשימה מתוקנת לפי תקנת המשנה האמורה.

<שרה קנדלר: (ב) מחזיק לא רשום זכאי לקבל את אישור הבעלות לשם הצבעה באסיפה, בסניף של חבר הבורסה או באמצעות הדואר אל מענו תמורת תשלום דמי משלוח בלבד, אם ביקש זאת.

<ליאת עדי: סליחה, לגבי סעיף 8(ד).

<ליאת עדי: אני מבנק מזרחי.

<ליאת עדי: חברה תשלח – החברה, הכוונה היא לחברה המכנסת האסיפה?

<שרה קנדלר: כן, לא לחבר בורסה.

<גלי בן-אור: התקנות נוקטות – חבר בורסה זה חבר בורסה, חברה זה החברה, מזמנת האסיפה.

<שרה קנדלר: אופן ההצבעה באמצעות כתב הצבעה.

<שרה קנדלר: 10.

<שרה קנדלר: (א) מחזיק לא רשום המעוניין להצביע באסיפה בלי להגיע לאסיפה ובלי לשלוח מיופה כוח, רשאי להצביע בכתב לפי תקנת משנה (ב), או במערכת ההצבעה האלקטרונית לפי תקנת משנה (ג).

<שרה קנדלר: (ב) בהצבעה בכתב יציין מחזיק על גבי החלק השני של כתב ההצבעה האמור בתקנה 11, את אופן הצבעתו וימסור אותו לחברה בהתאם לפרטים שצוינו על גבי כתב ההצבעה, בצירוף אישור בעלות, כך שכתב ההצבעה יגיע לחברה לא יאוחר מארבע שעות לפני מועד כינוס האסיפה.

<שרה קנדלר: (ג) מחזיק המופיע ברשימת הזכאים להצביע במערכת, רשאי למלא את אופן הצבעתו ולהעביר אותה לחברה באמצעות מערכת ההצבעה האלקטרונית באופן שייקבע לפי סעיף 44יא4(א) לחוק ובתנאים הבאים: (1) ההצבעה תתאפשר ממועד אישור מסירת הרשימה עד ארבע שעות לפני מועד כינוס האסיפה, או עד מועד מוקדם יותר שתורה רשות ניירות ערך, ובלבד שלא יעלה על שתיים עשרה שעות לפני כינוס האסיפה (בתקנה זו – מועד נעילת המערכת); (2) כתב ההצבעה במערכת ההצבעה האלקטרונית יכלול את כל הפרטים הנדרשים לפי תקנות אלה, בהתאמות הנדרשות לשם תפעול המערכת שייקבעו לפי סעיף 44יא4(א) לחוק; ההצבעה במערכת ההצבעה האלקטרונית תהיה ניתנת לשינוי או לביטול עד מועד נעילת המערכת, ולא ניתן יהיה לשנותה אחרי מועד זה.

משה גפני: בבקשה.

<אילן פלטו: אילן פלטו, מנכ"ל איגוד החברות הציבוריות.

<אילן פלטו: נושא של העברת תוצאות ההצבעה לחברה כבר נידון גם בזמנו, ואז דובר שהוא יחזור לדיון בוועדה במסגרת התקנות.

<אילן פלטו: מה שעושים פה בעצם, דווקא בעידן שבו אמורים קצת להקל על החברות הציבוריות, יש החלטות ממשלה על הפחתה ברגולציה אפילו, ואפילו רשות ניירות ערך מדברת על ההקלה, פה בעצם מקשים מאוד על החברה.

<אילן פלטו: ברגע שמעבירים את התוצאות - אגב, גם פה זה לא בטוח ארבע שעות; ארבע שעות נסגרת ההצבעה.

<אילן פלטו: עדיין יש פרק זמן שבו רשות ניירות ערך או הגוף צריך להעביר את התוצאות לחברה, שלא מוגדר אגב בזמן בכלל.

<אילן פלטו: תיאורטית זה גם יכול להיות דקה לפני מועד ההצבעה.

<אילן פלטו: בעצם גם ברמה הרעיונית, שאם רוצים שאנשים יצביעו באסיפה הכללית, והרי לא מתקיים ממש דיון באסיפה הכללית, אלא זה הצבעה באינטרנט, אין בכלל סיכוי לחברה להידבר עם חלק מהמצביעים או לפחות- - -

משה גפני: למה אתם צריכים להידבר עם חלק מהמצביעים?

<אילן פלטו: כי נניח שיש הצבעה מאוד חשובה, וחלק מהמצביעים מצביעים נגד, והחברה רוצה להידבר עם אותם מצביעים, ולנסות לשכנע אותם או להבין מהם למה הצביעו נגד.

משה גפני: ארבע שעות – הבנתי.

משה גפני: יש עוד נושאים שנויים במחלוקת?

<אילן פלטו: לא.

<אילן פלטו: חוץ מהנושא הזה, שהיה שנוי במחלוקת גם בתקנות האחרות, אנחנו דיברנו עם הרשות כמה פעמים בעניין הזה.

<אילן פלטו: בסופו של דבר זה החמרה לעומת המצב היום.

<אילן פלטו: נכון שתמיד יגידו ברשות: תיאורטית יכול להגיע מצביע להצבעה עצמה, אבל בפועל מצביעים לא מגיעים להצבעה, חוץ מאלה שחייבים.

<אילן פלטו: כלומר מנקודת ראות החברות, זאת החמרה לעומת המצב היום.

<אילן פלטו: זה גם מנוגד להיגיון אפילו של הרשות.

<אילן פלטו: אם באמת רצו דרך המערכת סוג של- - -

משה גפני: הבנתי.

משה גפני: אתה בטוח שאין עוד נושאים?

<אילן פלטו: לי.

<אילן פלטו: אני לא מדבר פה- - -

<ליאת עדי: באותו עניין, גם אם מישהו מחליט להצביע באינטרנט, ואז מגיע פיזית לאסיפה להצביע, למזכיר החברה אין מספיק זמן לראות, אם יש פה כפל הצבעה.

<ליאת עדי: אני מדברת גם בכובע של חברה שמכנסת אסיפה מעת לעת, ולמזכיר החברה, אם אתה מקבל את זה ארבע שעות, אולי אפילו שלוש או שעתיים- - -

משה גפני: אבל אם מגיע מצביע בעצמו, אם הוא מגיע בעצמו?

<ליאת עדי: אם הוא מגיע מעצמו, אני כביכול צריכה להתייחס להצבעה המאוחרת שלו, אבל לא אוכל לבדוק אם הוא כבר הצביע באינטרנט.

משה גפני: אני שואל סתם.

משה גפני: אין הצבעה אלקטרונית.

<ליאת עדי: אז אין לי בעיה.

<ליאת עדי: הוא לא יכול להצביע פעמיים באסיפה.

<ליאת עדי: הוא בא פעם אחת.

<ליאת עדי: אבל אם הוא הצביע גם בערוץ האינטרנטי, וגם בא פיזית- - -

משה גפני: לא זה מה שאני שואל.

משה גפני: נניח שאין הצבעה אלקטרונית.

משה גפני: לא ארבע שעות.

משה גפני: אדם מגיע בעצמו.

משה גפני: איך את יכלה לבדוק את זה?

<ליאת עדי: הוא מגיע עם אישור בעלות.

<ליאת עדי: אני יודעת כמה הוא מחזיק.

<ליאת עדי: אני סופרת את הבחירה שלו לפי היחסים.

<אילן פלטו: פה צריך להדגיש עוד נקודה.

<אילן פלטו: זה לא שלא נותנים למצביעים מספיק זמן לשקול ולחשוב על הצבעתם, כי הם מקבלים הודעה הרבה מראש.

<אילן פלטו: כך שאין פה בעיה שאתה אומר: לא נתתי להם מספיק זמן לחשוב.

<אילן פלטו: זה סתם התעקשות - הייתי אומר קטנונית אפילו של רשות ניירות ערך בעניין הזה.

<אילן פלטו: אמנם הם הכניסו אופציה להגדיל את זה עד 12 שעות, כי כתוב פה מארבע עד 12, זה אופציה.

<אילן פלטו: אנחנו אגב בשיחות כבר היינו מוכנים להתפשר על 24 שעות, למרות שדרשנו 72 שעות.

<אילן פלטו: כבר היתה כאילו התקרבות לעניין הזה, אבל זה נפל באיזשהו שלב.

<אילן פלטו: סתם עוד הצקה.

משה גפני: גברת שרה.

<שרה קנדלר: קודם כל, ההחמרה זה בעיני המתבונן, כי אנחנו חושבים שהמערכת היא לטובת ציבור המשקיעים, שיוכלו להצביע עד ארבע שעות לפני האסיפה.

<שרה קנדלר: זה מדמה כמה שיותר השתתפות באסיפה עצמה.

<שרה קנדלר: זה כמו שאדם יכול להגיע לאסיפה, והם לא יודעים מה הוא יצביע באסיפה, ככה ארבע שעות לפני כן.

משה גפני: מה עם פשרה בזה?

<שרה קנדלר: אנחנו לא רוצים להתפשר בזה, מה גם שלגבי מניות ארבע שעות- - -

משה גפני: לא לגבי מניות.

<שרה קנדלר: קודם כל, כתבי האופציה - יש הרבה פחות אספות.

<שרה קנדלר: זה בשוליים של העניין, לכן סטייה לא תהיה נכונה לטעמי.

משה גפני: למה אתם לא רוצים להתפשר?

משה גפני: למה לדעתכם זה צריך להיות ארבע שעות?

<שרה קנדלר: כפי שאמרתי, אנחנו רוצים לתת למשקיע כמה שיותר זמן.

<שרה קנדלר: יש משקיעים שיקראו רק באותו בוקר בעיתון שיש איזו אסיפה, כלומר שבכלל לא היו מודעים לזה.

<שרה קנדלר: פתאום הם קיבלו.

<שרה קנדלר: לא לתת להם את האפשרות להצביע?

<שרה קנדלר: הוא רואה את זה בעיני החברה.

<שרה קנדלר: אני לא חושבת שיש להם זכות קנויה לערוך משא ומתן עם המצביע.

<גלי בן-אור: מה הנושאים שנדונים באספות של כתבי אופציה?

<גלי בן-אור: יש בכלל על מה לדבר?

<אמיר וסרמן: אמיר וסרמן, היועץ המשפטי של הרשות.

<אמיר וסרמן: אילן צודק בכך שבדרך כלל באסיפות כלליות של חברות אין דיון, אלא פשוט נערכת ההצבעה עצמה; הייתי אומר בחריג של אספות מחזיקי אג"ח, ששם הרבה פעמים יש דיונים.

<אמיר וסרמן: רוב האספות הן של מניות, אגרות חוב ויחידות השתתפות.

<אמיר וסרמן: יש מעט מאוד אספות של כתבי אופציה.

<אמיר וסרמן: זה בדרך כלל קורה אם החברה מבקשת לערוך שינוי בתנאי כתבי האופציה – למשל, להאריך את התקופה, לשנות את ההצמדה בכתבי האופציה, לשנות התאמות שנעשות לדיבידנד, למניות הטבה.

<אמיר וסרמן: זה די נדיר.

<אמיר וסרמן: היום הנושא של כתבי אופציה בכלל לא מוסדר בחוק.

<אמיר וסרמן: הסיבה לכך, שאין כל כך הרבה אספות כאלה.

<אמיר וסרמן: בדרך כלל בתשקיפים של החברות כותבים שיחולו כל הכללים שחלים על מניות בהתאמה על כתבי האופציה.

<אמיר וסרמן: אבל כאן היינו צריכים להסדיר את הנושא.

<אמיר וסרמן: אני רק רוצה להוסיף לגבי העניין של ההצבעה באסיפה - זה לא גחמה; יש מאחורי זה הרבה חשיבה.

<אמיר וסרמן: ראשית, היום יש כמה שיטות להצביע באסיפה: הצבעה פיזית, שאינה כל כך שכיחה – אותו אדם ממש מגיע בעצמו; הצבעה באמצעות מיופה כוח, שהיא די שכיחה.

<אמיר וסרמן: יש הרבה גופים מוסדיים שמשתמשים בה, ששולחים אדם אחד להצביע בשם כמה גופים; הצבעה באמצעות כתבי הצבעה, שזו בעצם הצבעה בכתב, לא במערכת אלקטרונית, אלא שולחים את כתב ההצבעה; ותיתוסף השיטה שאנחנו מוסיפים כאן.

<אמיר וסרמן: בכל השיטות הללו האידיאל הוא להצביע ממש במועד האסיפה.

<אמיר וסרמן: זו הזכות שחוק החברות מקנה.

<אמיר וסרמן: לכן כשאנחנו יוצרים מערכת הצבעה- - -

משה גפני: אז למה ארבע שעות?

משה גפני: אז כלום.

<אמיר וסרמן: היינו מעדיפים שזה יהיה ממש במועד האסיפה.

<אמיר וסרמן: זו אגב היתה ההצעה המקורית, אבל מזכירי חברות אמרו:

<אמיר וסרמן: אנחנו רוצים בכל זאת לעבד את הנתונים.

משה גפני: אז תנו להם עוד קצת.

<אמיר וסרמן: אני רוצה להסביר מה עומד מאחורי הבקשה של איגוד החברות, כי אני חושב שהיא לא כל כך תמימה.

<אמיר וסרמן: צריך להבין מה יהיו ההשלכות.

<אמיר וסרמן: בעצם מה שהחברות רוצות, זה לראות את תוצאות ההצבעה לפני האסיפה.

משה גפני: אבל בארבע שעות הם גם יראו.

<ציפי בנר: צריך זמן להיערך.

<אילן פלטו: מה לא תמים בזה?

<אמיר וסרמן: אין זכות מוקנית כזאת בחוק החברות.

משה גפני: אני לא הולך לפתוח פה דיון מי יודע מה.

משה גפני: אני לא רואה חשיבות רבה בכל העניין הזה של ארבע שעות או יהיה שש שעות או שעתיים.

משה גפני: החברה רוצה שתהיה לה אופציה בהצבעה חשובה שלה, שהיא תוכל לדבר עם האנשים.

משה גפני: גם בארבע שעות היא יכולה לדבר.

משה גפני: זה לא מספיק לה.

משה גפני: אני גם מסכים אתכם, שבעצם למה החברה צריכה להתערב, וגם אין הרבה הצבעות בנושא של כתבי האופציה וכל הדברים האלה.

משה גפני: אבל אני מפא"יניק מצוי, ואני רוצה פשרה.

משה גפני: אחרי זה תדברו אתם.

משה גפני: אני לא הולך לעשות מזה דרמה.

משה גפני: רק זה שבוועדת החוקה אישרו את הארבע שעות, ואתם שכנעתם אותם – בסדר.

משה גפני: אני צריך להיות חריג באיזושהי צורה.

משה גפני: אם יתברר לי שאין לי ברירה ואני צריך לאשר ארבע שעות, נעשה את זה, אבל אני חושב שאפשר לתת להם עוד קצת, ולומר: אצל גפני היה יותר טוב.

משה גפני: .. זה לא דרמטי.

משה גפני: נמשיך ואז נחזור לזה.

<אמיר וסרמן: דבר אחרון.

<אמיר וסרמן: האפשרות הזאת לראות את התוצאות לפני, יכולה גם להביא לשיטת מצליח.

<אמיר וסרמן: נניח שחברה רוצה לאשר תגמול בכירים, והיא יודעת שהיא הולכת כאן למשהו די אגרסיבי, שאולי לא יתקבל.

<אמיר וסרמן: היא אומרת: אנסה.

<אמיר וסרמן: אני רוצה לראות את התוצאות.

<אמיר וסרמן: אם אראה שהמוסדיים מתנגדים, או הגופים הגדולים מתנגדים- - -

משה גפני: מי מזמן את האסיפה?

<אמיר וסרמן: החברה.

<אילן פלטו: אני חייב להעיר, כי הוא משתמש פה בביטויים קצת מקוממים אפילו – העניין הזה של שיטת מצליח או חוסר תמימות – אלה ביטויים לא במקום.

<אילן פלטו: ההפך בדיוק.

<אילן פלטו: הרי אתה רוצה שהחברה תשמע את בעלי המניות שלה.

<אילן פלטו: הרי זו כל המטרה.

<אילן פלטו: אז למה לקרוא לזה שיטת מצליח?

<אילן פלטו: החברה רוצה לשמוע את בעלי המניות.

<אילן פלטו: אם בעלי המניות אומרים על משהו: לא, החברה שומעת, ואז יכולה אולי לשנות.

<אילן פלטו: אני לא מבין מה זה פה שיטת מצליח או חוסר תמימות.

<אילן פלטו: הפוך בדיוק.

<גלי בן-אור: השאלה אם זה רוב בעלי המניות, או זה עלול להביא למצב שיש בעלי מניות שדווקא ייפגעו כתוצאה מהמשחק הזה.

<גלי בן-אור: כל המטרה של תיקון 53 היתה לאפשר לכמה שיותר בעלי מניות להצביע ולהביא את עמדתם.

<גלי בן-אור: השאלה, אם יש פה משהו שאתם רואים, שעלול להביא לפגיעה בזכויות, ביכולת המשחק הזאת של החברה.

משה גפני: כמה בעלי אופציה יש?

משה גפני: כמה חברים יש?

<אמיר וסרמן: אלפים.

<אמיר וסרמן: עשרות-אלפים, יכול להיות.

<אמיר וסרמן: אני רוצה לתקן.

<אמיר וסרמן: אתה הצגת את העמדה כפי שהיא, ולא הסתרת את המניעים.

<אמיר וסרמן: אני רוצה להסביר שהתוצאה יכולה להיות טובה, ויכולה להיות פגיעה בבעלי מניות.

<אמיר וסרמן: לחברה יש דרך ליצור שיח עם בעלי המניות, בייחוד הגדולים שבהם.

<אמיר וסרמן: העניין, שזה כאן מחייב, כלומר גם אם אני בעל מניות, שאני לא רוצה שהחברה תדע, ואני לא רוצה שהיא תתקשר אליי ותנסה לשכנע אותי, בייחוד כשאני בעל מניות שהוא פרטי; לא גוף מוסדי.

<אמיר וסרמן: אני לא רוצה שהיא תדע את אופן ההצבעה שלי.

<אמיר וסרמן: זו הזכות שלי.

<גלי בן-אור: אם אתה אומר שיש אלפי מחזיקי כתבי אופציה, לכאורה לפי זה צריך לתת להם כמה שבועות, אם הם רוצים לדבר עם כולם.

<גלי בן-אור: בין אם זה ארבע שעות או עשר שעות, זה בכלל לא ישנה.

<אמיר וסרמן: הדרך של החברה להגיע למשקיעים היא קודם כל באמצעות הדיווחים.

<אמיר וסרמן: יש היום גם דרך למשקיעים עצמם לדבר באמצעות הדיווחים של החברה במנגנון שנקרא הודעות עמדה, ולא כל כך משתמשים בו, אבל אין היום זכות – אנחנו בחוק הזה לא רצינו לקבוע זכויות מהותיות; רצינו לקבוע מערכת שהיא טכנולוגית.

<אמיר וסרמן: אין זכות מהותית בחוק החברות, שחברה תראה תוצאות הצבעה של בעל מניות או מחזיק כתב אופציה או כל מחזיק נייר ערך לפני הצבעה.

<גלי בן-אור: ובעצם גם אין היתכנות אמתית לממש את הבקשה הזאת, של לדבר עם כולם.

<אילן פלטו: לא אמרתי לדבר עם כולם.

<אילן פלטו: אף אחד לא מצפה לדבר עם כולם.

משה גפני: גלי, אספר לך מה שקורה.

משה גפני: יושבת החברה, ומזמינה אסיפה מאוד דרמטית מבחינתה.

משה גפני: זה לא דבר שכיח אלא דבר נדיר.

משה גפני: אני מדבר על כתבי אופציה; לא על מניות ולא על מה שנדון על-פי החוק בוועדות אחרות.

משה גפני: זה נדיר, אבל קורה.

משה גפני: האנשים, מה שמדברים בעלי החברות, הם מדברים על המקרה הנדיר הזה.

משה גפני: הם שולחים הזמנה כנראה כמה שבועות קודם, נכון?

<אילן פלטו: כן.

משה גפני: ואתם יודעים מי האנשים החשובים לכם, כי אתם לא מדברים אלפים.

<אילן פלטו: לא בטוח.

<אילן פלטו: הם גם לא מוכנים להעביר לנו רשימות.

משה גפני: אני אומר ליועצת המשפטית.

משה גפני: אתכם קשה להתווכח, כי אתם אנשי המקצוע בעניין.

משה גפני: הם לוקחים כמה אנשים ששם הם די מרכזיים.

משה גפני: אין להם יכולת לדבר עם אלפים.

משה גפני: אם יש להם יכולת לדבר עם אלפים, לא מעניין כמה זמן יהיה כתוב פה - הם יכולים מרגע שליחת ההזמנה, לדבר עם כל האלפים שיש להם האופציה.

משה גפני: אלא מה, הם רוצים להקל על עצמם.

משה גפני: ברגע שיש הצבעה אלקטרונית, ואז הוא לא צריך להגיע פיזית, ובאופן רגיל יבואו פחות, אבל בהצבעה אלקטרונית כמובן שיהיו יותר, אז הם רוצים לדעת, אותם אלה, נניח 20, 30, 40, רוצים לדעת איך הם הצביעו.

משה גפני: ברגע שהרשות לניירות ערך בתקנות נותנת להם ארבע שעות, יש להם ארבע שעות.

משה גפני: ראשי החברות אומרים: ארבע שעות זה לא מספיק.

משה גפני: אנחנו רוצים 24 שעות.

משה גפני: 24 שעות זה יותר נוח, יותר זמן.

<אילן פלטו: זה לא פוגע באף אחד.

משה גפני: יש ויכוח על זה.

משה גפני: הרשות טוענת שזה כן פוגע.

משה גפני: יש ויכוח.

משה גפני: אני לא נכנס לזה, כי מה שנעשה כבר, אנחנו כמעט אחרי הנושא הזה.

<גלי בן-אור: גם בחוק כשדובר על זה פה בוועדה, דובר על המועד הזה של ארבע שעות.

<גלי בן-אור: זה היה ידוע.

משה גפני: בסדר.

משה גפני: אמרתי שבתקנות נדבר על זה.

משה גפני: אמרתי שנשמע הגיוני הנושא הזה, אבל אני סבור שמהרגע שהחלטתם שיש ארבע שעות, אתם יכולים לתת עוד כמה שעות – יכולים לתת עוד שעתיים, עוד שלוש שעות.

<אמיר וסרמן: או פחות.

משה גפני: או פחות.

משה גפני: למה הפשרה פה חשובה – כי לא בטוח שזה עובד תמיד לטובת בעלי האופציות.

משה גפני: אתם צודקים, אני לא חולק עליכם.

משה גפני: אתם צודקים שזה לטובת בעלי האופציות, אבל פעמים אנשים גם לא יודעים בדיוק, והחברה מסבירה להם, ויש גם צד שני.

<גלי בן-אור: אבל יש להם המנגנון שהם יכולים להאריך את זה ל-12 שעות במקרים שהם רוצים- - - יכול להיות שמה שאפשר להגיע להבנה, שבמקרה שזה נושא דרמטי מאוד, שיש לו השפעה מאוד גדולה- - -

משה גפני: אין הבנה.

משה גפני: זה יהיה כתוב?

<אמיר וסרמן: לא נוכל לבחון כל מקרה לגופו.

<אמיר וסרמן: הכוונה שלנו, שאם נצטרך להאריך, נאריך לכל- - -

משה גפני: בסדר.

משה גפני: אני מבקש פשרה בעניין הזה.

משה גפני: אני חושב שחשוב לעשות את זה.

משה גפני: זה גם לא משנה דרמטית את המצב שלכם.

משה גפני: תמשיכי, ונחזור לזה.

<שרה קנדלר: 10.

<שרה קנדלר: (ד) מחזיק רשום המעוניין להצביע בכתב, יציין בטופס את אופן הצבעתו וימסור אותו לחברה, בצירוף צילום תעודת הזהות שלו או צילום דרכונו או צילום תעודת ההתאגדות, כך שכתב ההצבעה יגיע לחברה לא יאוחר מארבע שעות לפני מועד כינוס האסיפה או מועד מוקדם יותר שנקבע כאמור בתקנת משנה (ג) (בתקנה זו – מועד נעילת המערכת).

<שרה קנדלר: נוסח כתב ההצבעה.

<שרה קנדלר: 11.

<שרה קנדלר: כתב הצבעה יורכב משני חלקים; חלקו השני יכלול פרטים כאמור בתוספת השנייה וחלקו הראשון יכלול פרטים אלה כסדרם: (1) שמה של החברה; (2) מקום ומועד כינוס האסיפה; (3) פירוט סביר של כל נושא שבסדר היום; לצד כל אחד מן הנושאים יינתן תיאור טבעו של הנושא, תוך פירוט העובדות העיקריות הדרושות כדי להבין לאשורו כל ענין הטעון הצבעה באסיפה, ויובא נוסח של כל החלטה מוצעת או תיאור תמציתי של עיקריה; הפירוט הנדרש על-פי פסקה זו יכלול לא יותר מ-500 מילים לגבי כל נושא שבסדר היום; (4) המקום והשעות שניתן לעיין בהם בנוסח המלא של ההחלטות המוצעות; (5) הרוב הדרוש לקבלת החלטה באסיפה בכל אחד מהנושאים שעל סדר היום;

משה גפני: למה זה ה-500 מילים?

<שרה קנדלר: בתקנות החברות זה היה 1,500.

<שרה קנדלר: זה ירד ל-500.

<שרה קנדלר: אתה יודע למה?

<יעל בלאו: זה רק התיאור התמציתי.

משה גפני: מה אכפת לכם כמה כתוב?

משה גפני: טוב.

<שרה קנדלר: לא רוצים שיהיה יותר מתמצית.

<שרה קנדלר: (6) נכלל בסדר היום נושא המחייב גילוי הזיקה או מאפיין אחר של מחזיק כאמור בחלק השני של כתב ההצבעה – פירוט אותו נושא והסימון הנדרש לגביו, וכן ציון כי בחלק השני של כתב ההצבעה מוקצה מקום לסימון קיומה או היעדרה של זיקה או מאפיין אחר של מחזיק כאמור, וכן לתיאור שלהם; (7) ציון שלכתב הצבעה של מחזיק לא רשום יהיה תוקף רק אם צורף לו אישור הבעלות של המחזיק הלא רשום או אם נשלח לחברה אישור בעלותו באמצעות מערכת ההצבעה האלקטרונית; (8) ציון שלכתב ההצבעה של מחזיק רשום יהיה תוקף רק אם צורף לו צילום תעודת זהות, דרכון או תעודת התאגדות; (9) ציון שלכתב ההצבעה של מחזיק רשום יהיה תוקף רק אם צורף לו צילום תעודת זהות, דרכון או תעודת התאגדות; (10) ציון כי מחזיק לא רשום רשאי להצביע באמצעות מערכת ההצבעה האלקטרונית; (11) מען מדויק של החברה למסירת כתבי ההצבעה; (12) כתובות אתר ההפצה ואתר האינטרנט של הבורסה שמצויים בהם כתבי ההצבעה; (13) ציון כי מחזיק לא רשום זכאי לקבל את אישור הבעלות בסניף של חבר הבורסה או במשלוח בדואר, אם ביקש זאת, וכי בקשה לענין זה תינתן מראש לחשבון ניירות ערך מסוים וכן כי מחזיק לא רשום רשאי להורות שאישור הבעלות שלו יועבר לחברה באמצעות מערכת ההצבעה האלקטרונית; (14) ציון כי לאחר פרסום כתב ההצבעה יתכן שיהיו שינויים בסדר היום, וניתן יהיה לעיין בסדר היום העדכני בדיווחי החברה שבאתר ההפצה.

<ליאת עדי: לגבי סעיף (13), אנחנו מדברים פה על כתבי אופציה, אבל אנחנו הבנקים רוצים שהבקשה של הלקוח, אם לקבל סיסמה או לא לקבל סיסמה בהצבעה באינטרנט, תהיה נכונה לכל חשבון ניירות הערך שלו, כלומר שהוא לא יגיד לי באופציות כן אני רוצה, במניות – לא, ובאג"חים- - -

<שרה קנדלר: אבל כך זה כתוב.

<שרה קנדלר: מראש לחשבון ניירות ערך מסוים.

<שרה קנדלר: 12.

<שרה קנדלר: מחזיק רשאי, עד עשרים וארבע שעות לפני מועד כינוס האסיפה, לפנות למשרדה הרשום של החברה ולאחר שהוכיח את זהותו להנחת דעתו של מזכיר החברה, או עובד אחר שמונה לעניין זה, למשוך את כתב ההצבעה ואישור הבעלות שלו שנשלח לחברה שלא באמצעות מערכת ההצבעה האלקטרונית.

<שרה קנדלר: 13.

<שרה קנדלר: תוצאות ההצבעה.

<שרה קנדלר: (א) החברה תמנה אדם מטעמה (להלן – הממונה) לספירת קולותיהם של המחזיקים שהצביעו באמצעות כתבי הצבעה ובהצבעה אלקטרונית.

<שרה קנדלר: (ב) הממונה יערוך דין וחשבון שבו יפורט אופן הצבעתם של המחזיקים בכתבי האופציה.

<שרה קנדלר: (ג) הממונה יצהיר, בחתימתו על גבי הדין וחשבון, כי אלה הן תוצאות ההצבעה בכתב וההצבעה האלקטרונית; זהותו תאומת על גבי הדין וחשבון בידי עורך דין.

<שרה קנדלר: (ד) הדין וחשבון יוצג לפני אסיפת המחזיקים בכתבי אופציה.

<שרה קנדלר: (ה) כתבי ההצבעה, נתוני המשתמשים במערכת ההצבעה האלקטרונית והדין וחשבון יישמרו במשרדה הרשום של החברה למשך שבע שנים מן המועד שבו התכנסה האסיפה.

<שרה קנדלר: החרגה מהמערכת.

<שרה קנדלר: 14.

<שרה קנדלר: (א) מחזיק לא רשום רשאי, בכל עת, להודיע בכתב לחבר הבורסה באמצעותו הוא מחזיק בכתבי אופציה, כי הוא אינו מעוניין להיכלל ברשימת הזכאים להצביע במערכת; עשה כן, לא יעביר חבר הבורסה מידע לגביו לפי תקנות אלה, כל עוד לא קיבל ממנו הודעה אחרת; הוראות מחזיק בכתבי אופציה כאמור יינתנו לגבי חשבון ניירות הערך ולא לגבי ניירות ערך מסוימים המוחזקים בחשבון.

<שרה קנדלר: (ב) חבר בורסה ימנע מהזנת המידע לגבי מחזיק לא רשום ובמערכת ההצבעה האלקטרונית לפי תקנת משנה 9(א) אם קיבל הודעה ממחזיק כתבי האופציה לפי תקנת משנה 9(א)(2) כי אינו מעונין בכך.

<שרה קנדלר: פרק ד': שונות.

<שרה קנדלר: תחילה.

<שרה קנדלר: פה אנחנו רוצים לשנות לאור בקשה של איגוד הבנקים.

<שרה קנדלר: תחילתן של תקנות אלה ששה חודשים – קיבלנו את הבקשה שלהם לאחר פרסומן – מוכנים להאריך משלושה לששה כדי לתת להם זמן היערכות.

משה גפני: בסדר?

קריאה: בסדר גמור, תודה.

<שרה קנדלר: צריך לקרוא גם את התוספות?

משה גפני: לא.

<גלי בן-אור: זה אומר שהתקנות האלה מתחילות עוד ששה חודשים, וזה מועד התחילה של תיקון 53.

משה גפני: החוק לא יחול בששת החודשים הקרובים.

משה גפני: לפי החוק, עד שהוועדה לא מאשרת, ואם היא מאשרת את זה לעוד ששה חודשים, זה בסדר.

משה גפני: אני תומך בזה, אז קחו בחשבון ששה חודשים לא יחול החוק.

<ציפי בנר: זה אפריל 2015.

<שרה קנדלר: זה ייקח יותר - עד שיפורסם ברשומות וכו'.

<ציפי בנר: ויחידות ההשתתפות ותקנות האג"ח?

<שרה קנדלר: אנחנו מקווים שהם יעברו תוך כדי, אבל אנחנו לא יכולים להבטיח את עבודת הכנסת.

משה גפני: ראיתי שהתייעצתם שם הרבה.

<שרה קנדלר: קודם כל, לגבי 3(ב), אנחנו מוכנים לקבל את המלצתך, למחוק את החתימה על אישור הבעלות, מה שביקשת.

<שרה קנדלר: אפשר למחוק את תקנה 3(ב).

<אמיר וסרמן: התייעצנו, אבל אעשה ניסיון אחרון, למרות שאני רואה שאני לא מצליח – עוד שתי בעיות שזה יכול להעלות: קודם כל, קושי במערכת של בידול בין סוגי ניירות הערך.

<אמיר וסרמן: פשוט אלה אנשי המחשוב שלנו.

<ליאת עדי: אנחנו אמורים לעשות את אותו בידול בלשלוח סיסמה באופציות ולא לשלוח באג"חים.

משה גפני: הוועדה כאן חוקקה את החוק.

משה גפני: אנחנו הסכמנו ואמרנו, שקודם הוועדות האחרות.

משה גפני: הרי יש לפי סעיפים שונים בחוק, זה צריך להיות אישור של ועדת חוקה, וצריך להיות אישור של ועדת כספים, וצריך להיות אישור של ועדת מדע.

משה גפני: אני סבור שהתקנות שאנחנו מדברים עליהן, הן מאוד דינמיות.

משה גפני: הן לא הלכה למשה מסיני, וזה ישתנה במשך השנים.

משה גפני: ברור לגמרי.

משה גפני: העולם משתנה, האמצעים האלקטרוניים משתנים, ואתם גם בוחנים את זה.

משה גפני: הרשות לניירות ערך היא רשות חרוצה.

משה גפני: היא בודקת מה שקורה.

משה גפני: היא תבוא עם שינויים.

משה גפני: גם חשבתי בהתחלה, כשדיברנו על העניין כבר לפני כמה ימים, שצריך להתאים את עצמנו לוועדות האחרות.

משה גפני: אני לא בטוח שזה נכון.

משה גפני: הרי יעשו שינויים.

משה גפני: יכול להיות שההחלטה שלנו על יותר זמן תהיה יותר נכונה, יכול להיות שההחלטות על פחות זמן הן יותר נכונות.

משה גפני: נוכל לשנות את זה.

משה גפני: אתם תבואו לכאן עם שינויים.

משה גפני: אתם מערכת דינמית.

משה גפני: אתם עוקבים אחרי מה שקורה.

<אמיר וסרמן: אני מבין שהכוונה היא שאנחנו ננקוב- - -

משה גפני: יותר מארבע שעות.

<אמיר וסרמן: עדיין ההעדפה שלנו, מהסיבות שאמרתי קודם, היא למספר נמוך – חמש שעות, שש שעות.

<אמיר וסרמן: כמובן, 24 שעות – אני חושב שזה ייצור פער אדיר- - -

<גלי בן-אור: שאדם יוכל לקרוא בעיתון של הבוקר שיש אסיפה, ויוכל להצביע באותו יום- - -

<אמיר וסרמן: שיוכל להחליט בסמוך למועד האסיפה- - -

<גלי בן-אור: מה שהם אמרו קודם, שיכול להיות שיהיה מצב שאדם לא מודע לזה, קורא את העיתון הכלכלי בבוקר, פתאום נודע לו- - -

<אמיר וסרמן: על האסיפה עצמה הוא ילמד קודם, אבל בדרך כלל אנשים רוצים לשמור את האופציות עד הרגע האחרון.

משה גפני: אני מציע שיהיה שש שעות.

משה גפני: בשש שעות אפשר להתארגן.

משה גפני: זה שונה מוועדת החוקה.

משה גפני: אתם תעקבו אחרי הדברים האלה, ואנחנו כאן פתוחים.

קריאה: זה ייצר בעיה.

קריאה: תחשוב על המצביע.

משה גפני: אבל אנחנו רוצים שהמצביע יהיה ערני למצב הזה, שהוא יידע שאם יש לו מניות, זה כך שעות, ואם יש לו כתבי אופציה, זה כך שעות, וכתבי אופציה גם לא- - - כל כך הרבה - - -

<נתן הרשקוביץ': נתן הרשקוביץ, מנהל מערכות מידע ברשות.

<נתן הרשקוביץ': אדוני, אם יש לו אג"ח, וכולה יש לו יומיים להצביע, מה אז?

משה גפני: אז מה לעשות?

<אמיר וסרמן: בשם הסטנדרטיזציה- - -

משה גפני: אני ידיד של הרשות.

משה גפני: בהיסטוריה הקצרה שלי בנושאים הכלכליים, הלכתי עם הרשות.

משה גפני: אני חושב שזה גם טובת הרשות.

משה גפני: תקנות אג"ח לא הגיעו.

משה גפני: הם יגיעו, וידברו בוועדת הכספים, אחרי שייגמר הפיליבאסטר באיזשהו שלב, ותוכלו להביא לשם תקנות, ויתחילו לדון על משהו נורמלי, יגידו שבכתבי אופציה זה שש שעות, ובמניות זה ארבע שעות, ויצטרכו לקבל שם החלטה לגבי אג"ח.

משה גפני: זה לא יומיים.

משה גפני: איפה יומיים?

משה גפני: אין תקנות עדיין.

קריאה: אנחנו מקבלים בהבנה ומודים.

משה גפני: יש עוד משהו?

<גלי בן-אור: לא.

משה גפני: אני מבקש להביא להצבעה.

משה גפני: תקנות ניירות ערך (הצבעה בכתב והוכחת בעלות בכתבי אופציה לצורך הצבעה באסיפת מחזיקים בכתבי אופציה), התשע"ה-2014, עם השינויים שקבענו אותם עכשיו.

משה גפני: זה גם בקשה של שר האוצר יאיר לפיד ממני, שהוא מבקש לאשר את התקנות.

משה גפני: כמובן, אם שר האוצר יאיר לפיד מבקש ממני, אני הולך לאשר את זה.

משה גפני: ושלא יגידו שמה שאני נגד, זה סתם.

משה גפני: מי בעד אישור התקנות - ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד – פה אחד אושר.

משה גפני: התקנות אושרו פה אחד, אין מתנגדים, אין נמנעים.

משה גפני: תודה רבה.

משה גפני: שנה טובה וגמר חתימה טובה לכולם.

<שרה קנדלר: רציתי רק, שיהיה לך למה לצפות – יש לנו עוד סט אחד של תקנות, שנביא לפה, תקנות גורם מאשר, כשהן מקלות, הן מאפשרות לגופים המוסדיים להצביע בבת אחת עבור כל הקרנות, קופות שלהם.

<שרה קנדלר: זה תקנות שלא הספקנו להביא, כי אנחנו צריכים חתימה גם של שרת המשפטים, גם של שר האוצר, אבל הם יבואו לפה, וזה באמת יהיה רק הקלה בשביל לאפשר להם להצביע במרוכז.

משה גפני: תקנות ארוכות?

משה גפני: אני שואל טכנית.

<שרה קנדלר: לא ארוכות.

<שרה קנדלר: טכנית – קצרות מאוד.

<שרה קנדלר: זה תקנות קיימות.

<שרה קנדלר: לא הספקנו להביא את זה היום בגלל החגים והחתימות.

משה גפני: בסדר גמור.

משה גפני: תודה רבה, שנה טובה, גמר חתימה טובה.

משה גפני: הישיבה נעולה.